 Ìjọ Redeem: Á se àyẹwò ojú ara fáwọn àfẹsọnà sáájú ìgbeyàwó Ìgbésẹ náà ló wà láti dènà ọpọ lààsígbò ló ń mi ìgbeyàwó lògbò-lògbò Àtẹjáde náà, tí wọn fi síta ní ọjọ kẹwàá, osú karùn-ún ọdun 2018, èyí tí Olùsọ àgùtàn J F Ọdẹsọlá fọwọ síí, ní Alákóso ìjọ Redeem lágbàáyé, Olùsọ àgùtàn Adéjàre Adébóyè ló pàsẹ pé káwọn tó ń darí ìjọ máa se àyẹwò náà fáwọn àfẹsọnà tó fẹ di tọkọ-taya nínú ìjọ náà Àwọn iròyin tì ẹ leè ní ìfẹ síí: Àtẹjáde náà ní, àwọn aláṣẹ ilé ìjọsìn náà wòye pé, ọpọ lààsígbò ló ń mi ìgbeyàwó lògbò-lògbò nítorí irọ pípa, pàápàá láti ipasẹ àìjẹwọ ipò tí àgọ ara ìkọọkan lọkọ-láya wà àti ìlera ìbísí wọn. Àtẹjáde náà wá pàsẹ fáwọn adarí ìjọ ní ẹkùn kọọkan láti fi orúkọ sílẹ tàbí dara pọ mọ ilé ìwòsàn ìjọba kan tí wọn ní ìgbàgbọ nínú rẹ, níbi tí wọn yóò ti máa se àyẹwò ìlera fáwọn àfẹsọnà sáájú ìgbeyàwó. Gbogbo aáyan BBC Yorùbá láti gbọ ti ẹnu Olùsọ àgùtàn J F Ọdẹsọlá ló já sí pàbó nítorí kò gbé ìpè wa lórí ẹrọ ìbáraẹni sọrọ. : Ìjọ Ìràpadà ti ẹmi, táa mọ sí The Redeemed Christian Church of God RCCG ti fi àtẹjáde kan síta pé, láti àkókò yìí lọ, àwọn àfẹsọnà tó bá fẹ se ìgbeyàwó nínú ìjọ náà, ni wọn yóó máa se àyẹwò fúń ṣáájú ìgbeyàwó lórí àwọn ohun to so rọ mọ ìbálòpọ àti ìbímọ wọn. 